2022 8 5
LT
Europos Sąjungos oficialusis leidinys
C 298/33
2 PRIEDAS
Pavojų sveikatai ir aplinkai ir poveikio būdų pavyzdžiai Šiame priede pateikiama įprastinių pavojų ir pavojingų įvykių, poveikio būdų ir poveikio objektų, kurie galimi pakartotinio vandens naudojimo drėkinimui žemės ūkyje sistemoje, pavyzdžių.
Jame taip pat pateikiamas kontrolinis sąrašas, pagal kurį galima įvertinti, ar Reglamente nurodytos direktyvos ir reglamentai taikomi konkrečiai pakartotinio vandens naudojimo sistemai.
Šie elementai atrinkti iš atitinkamų ES direktyvų ir reglamentų, taip pat iš paskelbtų standartų ir gairių (t. y. standartų ISO 20426 (2018 m.)
(1) ir ISO 16075–1 (2020 m.) (2), PSO gairių (2006 m.)
(3), PSO sanitarijos saugos planavimo vadovo (2016 m.) (4), Australijos gairių (2006 m.) (5)).
Siekiama pateikti pavyzdžių, kurie padėtų nustatyti šiuos elementus, būtinus rizikos vertinimui parengti.
Čia nurodyti elementai tik pavyzdžiai – tinkamas nustatymas ir vertinimas turi būti atliekamas remiantis konkrečia pakartotinio vandens naudojimo sistema.
Reglamento II priedo 5 punkte nurodytos direktyvos ir reglamentai
2.1 lentelė II priedo 5 punkte nurodytos direktyvos ir reglamentai ir jų taikymo pakartotinio vandens naudojimo sistemai vertinimas
Direktyva arba reglamentas
Reikalavimai pagal II priedo 5 punktą
Taikymas
NITRATŲ DIREKTYVA 91/676/EEB dėl vandenų apsaugos nuo taršos nitratais iš žemės ūkio šaltinių
Mažinti vandens taršą nitratais ir užkirsti jai kelią.
Jeigu atliekant rizikos vertinimą nustatomas pagal šią direktyvą reguliuojamas paviršinio ar požeminio vandens telkinys (pvz., nustatytas kaip nitratų pažeidžiama zona), kuris galbūt patirtų poveikį pakartotinai naudojant regeneruotą vandenį drėkinimui žemės ūkyje (pvz., atitinkamai dėl nuotėkio arba infiltracijos).
GERIAMOJO VANDENS DIREKTYVA 2020/2184 dėl žmonėms vartoti skirto vandens kokybės
Laikytis žmonėms vartoti skirto vandens saugomoms teritorijoms, t. y. geriamojo vandens gamybos saugomoms teritorijoms (DWPA), taikomų reikalavimų.
Jeigu atliekant rizikos vertinimą nustatoma, kad paviršinio ar požeminio vandens telkinys yra klasifikuojamas kaip DWPA ir galbūt patirtų poveikį naudojant regeneruotą vandenį drėkinimui žemės ūkyje (pvz., atitinkamai įvykus nuotėkiui arba infiltracijai).
VANDENS PAGRINDŲ DIREKTYVA 2000/60/EB, nustatanti Bendrijos veiksmų vandens politikos srityje pagrindus
Pasiekti paviršinio ir požeminio vandens aplinkos apsaugos tikslus ir aplinkos kokybės standartus, taikomus nacionaliniu mastu susirūpinimą keliantiems paviršinio vandens teršalams (upių baseinų specifiniams teršalams).
Jeigu atliekant rizikos vertinimą nustatoma galima rizika paviršiniam ir požeminiam vandeniui (pvz., atitinkamai dėl nuotėkio arba infiltracijos), kurių cheminė būklė buvo nustatyta (gera paviršinio vandens cheminė būklė ir gera požeminio vandens cheminė būklė).
POŽEMINIO VANDENS DIREKTYVA 2006/118/EB dėl požeminio vandens apsaugos nuo taršos ir jo būklės blogėjimo
Užkirsti kelią požeminio vandens taršai.
Jeigu atliekant rizikos vertinimą nustatomi pagal šią direktyvą reguliuojami požeminio vandens ištekliai, kurie galbūt patirtų poveikį naudojant regeneruotą vandenį drėkinimui žemės ūkyje.
(1) ISO 20426:2018.
Pakartotinio negeriamojo vandens naudojimo rizikos sveikatai vertinimo ir valdymo gairės (Guidelines for health risk assessment and management for non-potable water reuse).
(2) ISO 16075-1, 2020 m.
Išvalytų nuotekų naudojimo drėkinimo projektams gairės (Guidelines for treated wastewater use for irrigation projects). 1 dalis.
Pakartotinio naudojimo drėkinimui projekto pagrindas (The basis of a reuse project for irrigation).
(3) PSO, 2006 m.
PSO gairės dėl saugaus nuotekų, ekskretų ir paplavų naudojimo (WHO guidelines on the safe use of wastewater, excreta and greywater), II tomas.
Nuotekos žemės ūkyje (Wastewater in agriculture).
(4) PSO, 2016 m.
Sanitarijos saugos planavimas.
Saugaus nuotekų, paplavų ir ekskretų naudojimo ir šalinimo vadovas (Sanitation safety planning: manual for safe use and disposal of wastewater, greywater and excreta).
(5) NRMMC–EPHC–AHMC, 2006 m. Australijos vandens perdirbimo gairės.
Rizikos sveikatai ir aplinkai valdymas (1 etapas) (Australian guidelines for water recycling: managing health and environmental risks (phase 1)).
Nacionalinė vandens kokybės valdymo strategija (National Water Quality Management Strategy).